Op die Veepos · RSG - iono.fm
RSG | Podcast , ±12 min episodes every day	|
Die eerste sneeu het al geval en die winter is om die draai. Dirk Coetzee van Advance Seed praat oor winterweidingsgewasse, die droogte en wanneer die gewasse geplant moet word. Die rasdirekteur van die Brangus wêreldkongres, John Raffertey, vertel meer oor die geleentheid asook die fakkelloop wat tans aan die gang is.
Dr. Gerhard Harmse van die Fakulteit Veeartsenykunde by Onderstepoort, praat oor lamsiekte, 'n dodelike siekte wat veroorsaak word deur 'n kiem afkomstig van gifstowwe. Hennie Maas praat ook met Willie le Roux, die voorsitter van die Mpumalanga Jeugskou.
Prof Hennie Snyman praat oor die stand van wortelstelsels van weigrasse en hoe boere daarmee moet werk. Kiewiet Ferreira, die President van die Bonsmara telersgenootskap, praat oor die veiling wat by die Afridome in Parys plaasgevind het.
Andile Nzendze van die NWKV praat oor die belangrike rol wat kommunale boere in die vestiging van skaapboerdery in landelike gebiede speel. Frikkie Mare praat oor die risiko's in landbou.
Jaco de Klerk praat oor sy werk as wildhoefsmid. Dr. Danie Odendal van die Veeartsnetwerk, praat oor gifplante wat veral na die droogte meer voorkom en die verskil in die manier van behandeling van verskillende gifplante.
Dr. Neil van Zyl van In Vitro Africa, praat oor die uitdagings wat in die beesvleisbedryf ondervind word. Die Suid-Afrikaanse genetiese materiaal is tans 'n gesogte kommoditeit oorsee en die plaaslike bedryf is perfek geposisioneer om uitstaande genetiesemateriaal, inset-verskaffing en tegniese ondersteuning aan die groeiende lewendehawe bedrywe wêreldwyd te lewer.
Robert Scott van BKB praat oor wolboere wat hulle wolstaat met hulle makelaars moet bespreek. Scott praat ook oor boere wat hulle skeerstrategieë beter moet te beplan. Wiehahn Visagie praat oor skaapvoeding in 'n semi-dorre gebied.
Weidingbestuur is nou meer belangrik as ooit vanweë die droogte. Prof. Chris Dannhauser, 'n weidingkundige, vertel wat boere moet doen wanneer dit so droog is soos nou. Daar is ook 'n paar gesprekke met kundiges wat die Ruvasa-kongres naby Polokwane bygewoon het.
Danie Carstens is 'n voedingkundige wat spesialiseer in volstruisvoeding. Hy verduidelik hoe die volstruis se spysverteringtelsel verskil van 'n bees. Daar is ook 'n gesprek met die bekende Bonsmara boer, Arthur de Villiers, oor 'n inligtingsdag en veiling wat hy vroeg in April hou.
Die afdigting van kuilvoer is uiters belangrik as jy goeie kuilvoer wil maak. Hennie Maas gesels met Dawie Fourie oor kuilvoerseile. Die tegnologie het taamlik gevorder op hierdie gebied en die soort seile word deesdae selfs in drie lae vervaardig. Daar is ook 'n gesprek oor die Fiducia Simbra-stoetery van Rinus Steenkamp in die omgewing van Lydenburg. Hy het 'n besondere benadering tot seleksie.